ლარამიდია

ლარამიდია — ძველი კუნძული-კონტინენტი, რომელიც გვიანდელ ცარცულ პერიოდში (99.6–66 მილიონი წლის წინ) არსებობდა, როდესაც დასავლეთის შიდა ზღვა თანამედროვე ჩრდილოეთ ამერიკას ორ ნაწილად ჰყოფდა.

მეზოზოურ ეპოქაში დასავლეთის შიდა ზღვა კუნძულს აღმოსავლეთით მდებარე აპალაჩებისგან ჰყოფდა. დროთა განმავლობაში ზღვის მოცულობა შემცირდა, შედეგად თანამედროვე დაკოტას ტერიტორია გაიყო, ხოლო ზღვამ უკან დაიხია, დღევანდელი მექსიკისა და ჰუდსონის ყურეების მიმართულებით, შედეგად ლარამიდია ჩრდილოეთ ამერიკის კონტინენტის ნაწილი გახდა. ზოგიერთ ნაშრომში ლარამიდია ჩრდილოეთ და სამხრეთ ნაწილებად იყოფა, რომელთა შორის საზღვარი პირობითად თანამედროვე ამერიკულ შტატებთან, კოლორადოსა და იუტას ადგილას გადის.National Geographic Magazine, May 2014, Page 73—91

კუნძულს სახელი 1996 წელს დეივიდ არჩიბალდმა უწოდა, ვაიომინგის შტატის ქალაქ ლარამის პატივსაცემად.Archibald, J. David; Dinosaur Extinction and the End of an Era: What the Fossils Say, New York, NY: Columbia University Press, 1996

ლარამიდია თანამედროვე ალასკიდან მექსიკამდე იყო გადაჭიმული. კუნძულზე მასობრივად ბინადრობდნენ სხვადასხვა სახეობის დინოზავრები, მათ შორის ტირანოზავრიდები, დრომეოზავრიდები, ტროოდონტიდები, ჰადროზავრიდები, ცერატოპსები, პაქიცეფალოზავრები და ტიტანოზავრები. ყოფილი ლარამიდიის ტერიტორიაზე (ალასკიდან ნიუ-მექსიკომდე) ნაპოვნია დინოზავრების დიდი რაოდენობით ნამარხი ნაშთები.Rozell, Ned. Geophysical Institute, UAF - Alaska Science Forum, "Shedding light on Arctic dinosaurs, Alaska Science Forum, Article #1737" (10-Feb-2005)  Accessed 14-Nov-2011.U.S. Department of the Interior, Bureau of Land Management, Alaska, Resources, Environmental Education, "Dinosaurs on Alaska's North Slope" (30-May-2008)  Accessed 14-Nov-2011.

რესურსები ინტერნეტში

სქოლიო

კატეგორია:ისტორიული კონტინენტები
კატეგორია:ჩრდილოეთ ამერიკის გეოლოგია
კატეგორია:აშშ-ის დასავლეთი